फाइलों में चल रहे स्कूल कॉलेज बंद होंगे, रिपोर्ट तलब
पिछले दिनों प्रशासन की ओर से कराई गई जांच में कुछ इस तरह पाई गई स्थिति...
राज्यभर में संचालित कई स्थापना अनुमति प्राप्त हाई स्कूल इंटर कॉलेज ऐसे हैं, जो फाइलों में चल रहे हैं। इन विद्यालयों में शिक्षक कागज पर बहाल हैं और छात्र-छात्राओं की संख्या भी शून्य है। वहीं कई विद्यालय ऐसे हैं जिनमें छात्र-छात्राएं नामांकित, तो है, पर कक्षाएं नहीं होती हैं। ऐसे विद्यालयों की वजह से विभाग की साख खराब हो रही है। रिजल्ट खराब होने का बड़ा कारण भी ये विद्यालय ही हैं। स्कूली शिक्षा एवं साक्षरता विभाग की सचिव आराधना पटनायक ने सोमवार को वीडियो कान्फ्रेंसिंग के माध्यम से सभी जिला के उपायुक्त और डीईओ को ऐसे विद्यालयों को चिह्नित कर रिपोर्ट देने का निर्देश दिया है। सचिव ने कहा कि वैसे विद्यालय जहां पर छात्र संख्या शून्य है या फिर उपस्थिति शून्य है उनकी मान्यता रद्द की जाएगी। इसके साथ ही इन विद्यालयों का अनुदान भी रोका जाएगा। राज्य के सभी उपायुक्तों को ऐसे विद्यालयों की दुबारा जांच करवाने का निर्देश दिया है।
>बीबीएसम कॉलेज मदयडीह तोपचांची : नामांकित छात्र 602, कार्यरत शिक्षक उपलब्ध नहीं, उपस्थिति शून्य
>एसएचएमएस इंटर कॉलेज कुमारधुबी : नामांकित छात्र 640, कार्यरत शिक्षक 21, उपस्थिति शून्य
>कोलफील्ड कॉलेज भागा झरिया : नामांकित छात्र 195, कार्यरत शिक्षक 5, उपस्थिति 5
>निहार भारती महिला इंटर कॉलेज सुदामडीह अजमेरा : नामांकित छात्राएं 275, कार्यरत शिक्षक 13, उपस्थिति 35
>केएसजीएम इंटर कॉलेज निरसा : नामांकित छात्र 1263, कार्यरत शिक्षक 34, उपस्थिति शून्य
>एसएसएनएमएसकॉलेज सिजुआ : नामांकित छात्र 2982, कार्यरत शिक्षक 40, उपस्थिति 842
>बिनोदबिहारी महतो इंटर महाविद्यालय पूर्वी टुंडी : नामांकित छात्र 218, कार्यरत शिक्षक 7, उपस्थिति 3
...और यहां छात्र नामांकित तो हैं, लेकिन उपस्थिति नगण्य
{ स्वामी विवेकानंद इंटर कॉलेज, टुंडी : शिक्षक सात, छात्र संख्या शून्य।
{ उमे सलमा उर्दू गर्ल्स हाई स्कूल, तोपचांची : शिक्षक दस, छात्र संख्या शून्य।
{हाई स्कूल कुंजी, धनबाद : शिक्षक पांच, छात्र संख्या शून्य।
{माध्यमिक स्कूल और इंटर कॉलेज जहां कोई छात्र नहीं
स्कूली शिक्षा एवं साक्षरता विभाग झारखंड एकेडमिक काउंसिल के निर्देश पर जिला प्रशासन की ओर से जिले के सभी स्थापना अनुमति प्राप्त हाई स्कूल इंटर कॉलेजों की जांच करवायी गयी थी। जांच के क्रम में कई विद्यालय बंद मिले थे, इस वजह से उनकी जांच नहीं हो सकी थी। वहीं कई विद्यालयों की स्थिति काफी खराब पाई गई थी। जिसमें छात्र और शिक्षक दोनों की उपस्थित शून्य थी। जिला प्रशासन की ओर से ऐसे विद्यालयों की रिपोर्ट विभाग को दी गई थी। हालांकि निर्देश के बाद अब इन विद्यालयों की दुबारा जांच होगी।
भास्कर ख़ास
hin_Deva hin_Deva hin_Deva bho_Deva bho_Deva mag_Deva bho_Deva mag_Deva mag_Deva bho_Deva hin_Deva bho_Deva mai_Deva mag_Deva hin_Deva hin_Deva bho_Deva